**PillPal**

A Gyógyszer Napló program célja, hogy hatékony és felhasználóbarát megoldást nyújtson a mindennapi gyógyszerfogyasztás nyomon követésére és szervezésére. Az alkalmazás olyan eszközt kínálna a felhasználóknak, amely segít átlátható módon kezelni a gyógyszereik adagolását, szedési időpontjait, és emlékeztető funkcióval biztosítja, hogy ne feledkezzenek meg az előírt gyógyszerbevitelről.

**A választás indokai:**

Az ötlet megvalósításának hátterében személyes és társadalmi indokok egyaránt állnak. Manapság egyre gyakoribb probléma, hogy az emberek – különösen az idősebb korosztály vagy a krónikus betegek – nehezen követik nyomon a komplex gyógyszeres terápiáikat. Saját családi tapasztalatokból kiindulva világossá vált számomra, hogy a helytelenül vagy rendszertelenül szedett gyógyszerek komoly egészségügyi problémákhoz vezethetnek. Egy olyan alkalmazás, amely könnyen használható, és a modern technológia előnyeit kihasználva képes figyelmeztetni a felhasználókat, nagymértékben hozzájárulhat a betegek életminőségének javításához és az egészségügyi kockázatok csökkentéséhez. Mi is küzdünk ezekkel a problémákkal, illetve egészségügyben folytatott nyári munka alatt is rengeteg ilyen esetet hallottunk, láttunk egyaránt.

**Szakmai és hasznosulási célok:**

A program fejlesztése során törekedünk arra, hogy mind technológiai, mind egészségügyi szempontból megfelelő megoldásokat nyújtsunk, felhasználóbarát szinten. Az alkalmazás a következő funkciókat kínálja:

* **Gyógyszer adatbázis biztosítása**: A felhasználók rögzíthetik a szedett gyógyszereiket, megadhatják az adagolási előírásokat, és feltüntethetik a kezelőorvos által előírt különleges utasításokat.
* **Emlékeztetők beállítása**: Az automatikus értesítések segítenek a gyógyszerek időben történő bevételében.
* **Statisztikai elemzés**: A program lehetőséget fog biztosítani a gyógyszerszedési szokások nyomon követésére, amelyet akár az orvos is megtekinthet.
* **Egyszerű használhatóság**: Az alkalmazást barátságos felhasználói felülettel szeretnénk megvalósítani , amely a technológiai ismeretekkel kevésbé rendelkező emberek számára is elérhetővé teszi a szolgáltatásokat.

**A téma jelentősége:**

A Gyógyszer Napló, vagyis a PillPal létrehozását elsősorban az motiválja, hogy az egészségmegőrzés alapvető fontosságú mind egyéni, mind társadalmi szinten. Az alkalmazás nemcsak egyéni szinten nyújthat segítséget, hanem szélesebb körű hasznosulási lehetőségei is vannak, például az egészségügyi rendszerek digitalizációjában és a beteg-orvos kommunikáció javításában. Úgy gondoljuk, hogy a technológia felhasználása az egészségügyben kulcsfontosságú, és ezzel a projekttel szeretnénk hozzájárulni ahhoz, hogy az emberek jobban tudják menedzselni saját egészségüket.